"Na tare da Saraki ko daya ba zai shugabanci majalisa ta 9 ba" ▷ Legit.ng
"Na tare da Saraki ko daya ba zai shugabanci majalisa ta 9 ba"
9 days ago 1567 views by Mustapha Saddiq
Sanata Barista Ovie Omo-Agege dake wakiltar mazabar jihar Delta a majalisar dattawan Najeriya, ya sha alwashin cewa dukkan dan majalisar dattawan dake da wata alaka da Shugaban majalisar na yanzu Dakta Bukola Saraki ta kusa ko ta nesa ba zai shugabanci majalisar ba.
Sanata Ovie Omo-Agege ya bayyana hakan ne lokacin da yake bayar da haske akan yadda Sanatocin ke shirin zabar shugabannin su a zauren majalisar na gaba da zai shugabance su a wa'adin gaba na shekaru hudu masu zuwa.
KU KARANTA: Harin Offa: Barayin sun gogawa Abba Kyari kashin kaji
Legit.ng Hausa ta samu cewa haka zalika Sanatan ya kuma kara da cewa a wannan karon ya zama dole jam'iyyar su ta yi ruwa ta kuma yi tsaki a cikin harkokin zabar shugabannin majalisar domin kaucewa irin matsalolin da suka fuskanta a zauren.
Mai karatu dai zai iya tuna cewa Sanata Ovie Omo-Agege a shekarar da ta shude har dakatar da shi aka yi a majalisar bayan ya tayar da hatsaniya a zauren saboda wasu lamurran da suka shafi jam'iyyar APC da shugaba Buhari.
Shugaban majalisar dattawan dai na yanzu Sanata Bukola Saraki ya rasa kujerar sa ta Sanata wanda hakan ke nufin cewa banda shi za a yi zaman zauren majalisar na 9.
University of Abuja courses How to check GLO data balance Nigeria coat of arm Lil Kesh biography
Jagoran kamfen din Atiku ya yi murabus daga PDP, ya fadi dalili